कलेक्टोरेट कर्मियों को जिपं अध्यक्ष जगते ने स्वच्छता की शपथ दिलाई
सूरजपुर| जिला पंचायत अध्यक्ष अशोक जगते ने बुधवार को कलेक्टोरेट परिसर में समस्त अधिकारी-कर्मचारियों को स्वच्छता की शपथ दिलाई। शपथ ग्रहण करने के बाद समस्त शासकीय कार्यालय, स्कूल, आंगनवाड़ी केंद्रों, ग्राम पंचायत कार्यालय, स्वास्थ्य केंद्रों, शासकीय भवनों एवं परिसर की साफ-सफाई की गई। इस दौरान स्वच्छ शक्ति सप्ताह का भी शुभारंभ हुआ। समापन 8 मार्च को अंतर्राष्ट्रीय महिला दिवस पर होगा। इस दौरान कलेक्टर जीआर चुरेंद्र, जिला पंचायत सीईओ संजीव कुमार झा, अपर कलेक्टर एमएल घृतलहरे, डिप्टी कलेक्टर जेआर भगत, रवि सिंह, स्वच्छता शक्ति सप्ताह की नोडल अधिकारी प्रियंका वर्मा, एसडीएम विजेंद्र सिंह पाटले, तहसीलदार टीआर चौहान, सहायक संचालक उद्यान आरडी पटेल आदि उपस्थित थे।
hin_Deva hin_Deva